তিশমা তার শৈশব কালের বেশিরভাগ সময় কাটিয়েছেন ইউরোপের বিভিন্ন দেশে এবং তিনি তার শিক্ষা জীবন শুরু করেন যুক্তরাজ্যে। আসলে তার শৈশবের শুরুতে তার শিক্ষার হাতেখড়ি হয় একজন উচ্চাঙ্গ সঙ্গীত শিক্ষকের কাছে। তিনি চার বছর বয়সে পিয়ানো বাজান এবং ABRSM এর অধীনে তিনি ইউরোপিয়ান উচ্চাঙ্গ সঙ্গীত (Classical Music) এবং সঙ্গীত তত্ত্বের উপর পড়ালেখা করেন। তিনি “ওস্তাদ সঞ্জীব দে”, “ওস্তাদ আক্তার সাদমানী” এবং “শম্পা রেজা” আরো অনেকের কাছ থেকে ভারতীয় উচ্চাঙ্গ সঙ্গীতের তালিম নেন। রিনি রবীন্দ্র সঙ্গীত শিখেন শ্রীনিকেতনের ড. অনুপম এবং নজরুল সঙ্গীত ও লোকগীতি শিখেন বিভিন্ন ওস্তাদের অধীনে। তার বিভিন্ন ধরনের গান মুক্তি পায় যেমন, রক (Rock), বাংলা লোকগীতি (Bangla folk), গীতিনাট্য (opera), র্যা প (rap), উচ্চাঙ্গ (classical), গবেষণামূলক, নজরুল সঙ্গীত, রবীন্দ্র সঙ্গীত এবং আধুনিক সঙ্গীত। তার বেশিরভাগ এলবাম প্রকাশ হয় যখন তিনি একজন স্কুলের ছাত্রী। তিশমা তার পড়ালেখায় রেকর্ড ফলাফল অর্জন করেন। ও লেভেলে ১০ টি A এবং এ লেভেলে ৫ টি A অর্জন করেন। ২০১২ সালে “এক্সপেরিমেন্ট” এলবাম প্রকাশের পর তিনি কলেজে উপস্থিতির জন্য গণমাধ্যম থেকে বিচ্ছিন্ন হয়। তিনি বর্তমানে ইঞ্জিনিয়ারিং এ অধ্যনয়নরত।

লিও জিয়াওবো (ইংরেজি: Liu Xiaobo চীনা ভাষায়: 刘晓波) (২৮ ডিসেম্বর, ১৯৫৫ - ১৩ জুলাই, ২০১৭) একজন চীনা অধ্যাপক, লেখক, চীনা সাহিত্য সমালোচক এবং মানবাধিকার কর্মী। তার লেখার মূল বিষয় চীনের রাজনৈতিক সংস্কার ও কমিউনিস্ট একদলীয় শাসনের অবসান। তিনি বর্তমানে জিনজৌর লিয়াওনিং-এ রাজনৈতিক বন্দী হিসাবে বন্দী আছেন।

‌‌‌ভ্রাম্যমান আদালত হলো ঘটনাস্থলে উপস্থিত হয়ে বিচারক কর্তৃক বিচারকার্য পরিচালনা এবং তাৎক্ষণিকভাবে বিচারাদেশ প্রদান। ক্ষমতাপ্রাপ্ত বিচারক বা ম্যাজিস্ট্রেট তার বিচারিক এখতিয়ার অনুযায়ী অপরাধ তাৎক্ষণিকভাবে আমলে নিয়ে, উপস্থিত সাক্ষ্য-প্রমাণের ভিত্তিতে আদেশ দিয়ে থাকেন। এটি একটি সংক্ষিপ্ত বিচার পদ্ধতি। তবে ভ্রাম্যমান আদালত কর্তৃক প্রদত্ব বিচারাদেশের বিরূদ্ধে উচ্চতর আদালতে আপিল রুজু করা যায়।

প্রতিটি আরোহী ডাটাবেস I-কে I(D,P) আকারে প্রকাশ করা যায়, যেখানে D=ডাটাবেসে রক্ষিত উপাত্তসমূহের সেট, এবং P=ডাটাবেসে রক্ষিত বিন্যাসসমূহের সেট।

২০১১ সালের পরিসংখ্যানে দেখা যায়, ডিই ১৭ দিয়ে বছর গড়ে ৪৩৪৩ থেকে ২৬০৮টি গাড়ী চলাচল করে। যদিও রাস্তাটি জাতীয় মহাসড়ক ব্যবস্থার অংশ নয়। ডিই ১৭ এর অংশ বিশেষ, ডেইজি রোড থেকে পিপারস কর্ণার রোডকে হারিকেন ইভাকুয়েশান রুট বলা হয়।

ন্যাশনাল হার্ট ফাউন্ডেশন হূদরোগ ও রক্তসংবহন সংক্রান্ত জটিলতায় ভুগছে এমন রোগীদের সেবা প্রদান এবং সে সঙ্গে চিকিৎসক, সেবিকা এবং প্যারামেডিকদের প্রশিক্ষণ প্রদানের উদ্দেশ্যে ১৯৭৯ সনে প্রতিষ্ঠিত একটি বেসরকারি স্বাস্থ্য সেবা সংগঠন।

২০০৮ সালের বসন্তে নোয়েল কাওয়ার্ডের রোম্যান্টিক কমেডি ইজি ভার্চু চলচ্চিত্রে জেসিকা বিয়েলের বিপরীতে জন উইটটেকার চরিত্রে অভিনয় করেন। অস্ট্রেলিয়ান স্টিফেন এলিয়ট কর্তৃক চলচ্চিত্র-রূপদাতা ও পরিচালিত এই চলচ্চিত্রটির প্রিমিয়ার হয় ২০০৮ সালের ৮ সেপ্টেম্বর টরেন্টো আন্তর্জাতিক চলচ্চিত্র উৎসবে। ছবিটি রিও, রোম, আবু ধাবি, লন্ডন ও অ্যাডেলেইড চলচ্চিত্র উৎসবে প্রদর্শিত হয়। ২০০৯ সালের ২২ মে মার্কিন যুক্তরাষ্ট্রে ছবিটি মুক্তি পাওয়ার আগেই এটি ট্রিবেকা চলচ্চিত্র উৎসবে প্রদর্শিত হয়।

নিড ফর স্পিড পৃথিবীর সবচেয়ে জনপ্রিয় ও সফল রেসিং ভিডিও গেম সিরিজ এবং সর্বকালের অন্যতম শ্রেষ্ঠ ভিডিও গেম ফ্র্যানচাইজি। একটি পরিসংখ্যানে দেখা যায় ২০০৯এর অক্টোবর পর্যন্ত নিড ফর স্পিড সিরিজের ১৪ কোটি কপি বিক্রিত হয়েছে।